Da Dylan håd zum Endt vo de 1950er-Jå åis Folkmusika agfanga und håd se Mitte vo de 1960er-Jå da Rockmuse zuagwennt. Neba seina Muse han aa seine Text beachtenswert, de wo am Anfang vo seim Schaffa  vo de Inhåit vo da Folkbewegung und oam vo ihre bekanntastn Vatreta, da Woody Guthrie, späda aa vo symbolistischn Dichtan wia am Arthur Rimbaud, am Charles Baudelaire und am Dylan Thomas, åba aa vo da Bibe beeinflusst g'wesen han. Sei Lem und Werk is von zåireiche Brich und Wendunga duachzong, de wo vo seim Publikum aa kritisch betracht woan han, de åba oft a Quejn vo Erneiarung vo seina kreativen Inspiration und da moderna Muse dårstêin.